
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 128 


20 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού παραλίας, στην περιοχή 


Μαγνάδου Δήμου Πολιχνίτου, Ν, Λέσβου. 1 

Κήρυξη ως αναδασωτέας δημόσιας δασικής έκτασης, 
εμβαδού 13.560,00 τετρ. μέτρων, στη δασική θέση 
«Πάτημα» περιφέρειας Δ.Δ. Αρχαίας Νεμέας, Δή¬ 
μου Νεμέας του Νομού Κορινθίας. 2 


ΑΠΟΦΑΣΕΙ Σ 

Αριθ. 1000829/147/Β0010 (1) 

Καθορισμός ορίων αιγιαλού παραλίας, στην περιοχή 
Μαγνάδου Δήμου Πολιχνίτου, Ν. Λέσβου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001, περί αιγιαλού και παραλίας, σύμφωνα με τις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
από τις ισχύουσες μέχρι την έναρξη ισχύος του νόμου αυ¬ 
τού διατάξεις. 

2. Την 252/2002 γνωμοδότηση του Νομικού Συμβουλίου 
του Κράτους. 

3. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ259τ.Α'). 

4. Τις διατάξειςτου άρθρου 100του Π.Δ. 284/88. 

5. Τις διατάξεις του Ν. 2218/94 «περί ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ 90 τ.Α'). 

6. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και ι άλλες διατάξεις» (ΦΕΚ 90 τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

7. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ.Α') σύμφωνα με τις οποίες οι 


Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

8. Το 28975/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γ ραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 

9. Την 1100383/1330/Α0006/31.10.2001 (ΦΕΚ 1485 τ.Β'/ 
31.10.2001) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
των Υφυπουργών Οικονομικών. 

10. Την 1115093/1378/Α0006/17.12.2001 (ΦΕΚ 1720 
τ.Β'/21.12.2001) απόφαση του Υφυπουργού Οικονομι¬ 
κών, περί μεταβίβασης αρμοδιοτήτων στο Γενικό Γραμ¬ 
ματέα, στους Γ ενικούς Διευθυντές κ.λ.π. του Υπουργείου 
Οικονομικών, όπως αυτή τροποποιήθηκε με την 1041136/ 
468/Α0006/18.5.2002(ΦΕΚ 633/22.5.2002 τ.Β') απόφαση 
του Υφυπουργού Οικονομίας και Οικονομικών. 

11. Την από 19.6.2001 έκθεση της κατά το άρθρο 100 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό ορίων αιγιαλού 
παραλίας, στην περιοχή Μαγνάδου, Δήμου Πολιχνίτου 
νήσου Λέσβου Ν. Λέσβου. 

12. Το από Ιούνιο 2001 τοπογραφικό υψομετρικό διά¬ 
γραμμα σε κλίμακα 1:1000 αποτελούμενο από (1) πινακί¬ 
δα που συντάχθηκε από τον Άγγελο Ζέρβα Τοπογράφο 
Μηχανικό. Ελέγχθηκε για την ακρίβεια της αποτύπωσης 
στις 11.6.2001 την Ελένη Μητρίτσα, Τοπογράφο Μηχανι¬ 
κό της Κτηματικής Υπηρεσίας Λέσβου και θεωρήθηκε την 
ίδια ημερομηνία από τον Νικόλαο Θεοδοσιάδη Αρχιτέ¬ 
κτονα Μηχανικό, Προϊστάμενο της Τ.Υ.Δ.Κ. Ν. Λέσβου, 
όπως ορίζουν οι διατάξεις του άρθρου 20 του Ν. 719/77. 

13. Το 544.5/630/01/ΣΧ.1017 /29/8/2001 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 19.6.2001 έκθεση της κατά το 
άρθρο 100 Π.Δ. 284/88 αρμόδιας Επιτροπής καθορι¬ 
σμού των ορίων αιγιαλού και παραλίας για τον καθορι¬ 
σμό ορίων αιγιαλού παραλίας, στην περιοχή Μαγνάδος 
του Δήμου Πολιχνίτου, νήσου Λέσβου Ν. Λέσβου, καθώς 

επίσης και το από Ιούνιο 2001 τοπογραφικό υψομετρικό 
διάγραμμα σε κλίμακα 1:1000 αποτελούμενο από (1) πι¬ 
νακίδα που συντάχθηκε από τον Άγγελο Ζερβά Τοπο¬ 
γράφο Μηχανικό, ελέγχθηκε για την ακρίβεια της απο¬ 
τύπωσης στις 11.6.2001 απάτην Ελένη Μητρίτσα Τοπο¬ 
γράφο Μηχανικό της Κτηματικής Υπηρεσίας Λέσβου και 
θεωρήθηκε την ίδια ημερομηνία από τον Νικόλαο Θεο- 
δοσιάδη, Αρχιτέκτονα Μηχανικό Προϊστάμενο της ΤΥΔΚ 
Λέσβου, όπως ορίζουν οι διατάξεις του άρθρου 20 του 
Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή όπως πιο πάνω αναφέρεται: 

α) η οριογραμμή του αιγιαλού με κόκκινη συνεχή πολυ¬ 
γωνική γραμμή, με στοιχεία Α1 ,Α2, Α3,.Α14. 

β) η οριογραμμή της παραλίας με κίτρινη συνεχή πολυ¬ 
γωνική γραμμή, με στοιχεία ΠΙ', Π2',Π3',.Π14'. 

Καθορίζεται ζώνη παραλίας 10 μέτρων επειδή δεν εξυ¬ 
πηρετούνται οι σκοποί της παρ. 1 του άρθρου 7 του Α.Ν. 
2344/40. 

Εντός της ζώνης παραλίας δεν υπάρχουν κτίσματα. 

Αποφαίνεται ότι δεν υφίσταται παλαιός αιγιαλός. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα,28 Ιανουάριου 2003 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθνικών Κληρ/των 
ΣΠΥΡΟΣ I. ΣΤΑΘΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας για τον καθορισμό το πρώτον, 
των ορίων του αιγιαλού και της παραλίας, στην περιο¬ 
χή ΜΑΓΝΑΔΟΣ, Δήμου Πολιχνίτου, νήσου Λέσβου, 
Νομού Λέσβου. Ενδιαφερόμενη η 98 ΑΔΤΕ. 

Στην Μυτιλήνη την 19.6.2001, οι υπογεγραμμένοι: 

1. Σπυρίδων Καρδακάρης, Προϊστάμενος της Κτηματι¬ 
κής Υπηρεσίας Λέσβου, ως Πρόεδρος, 

2. Θρασύβουλος Σταυριδόπουλος, Πλωτάρχης Λ.Σ., 
Κεντρικός Λιμενάρχης Μυτιλήνης, ως μέλος, και 

3. Ελένη Μητρίτσα, Τοπογράφος Μηχανικός, υπάλλη¬ 
λος της Κτηματικής Υπηρεσίας Λέσβου, ως μέλος, 

αποτελούντες την Επιτροπή καθορισμού ορίων αιγια- 
λού και παραλίας και θέσεων αμμοληψίας, δυνάμει των 
άρθρων 74 και 75 του Π.Δ. 636/1977, σε συνδυασμό με 
την κοινή υπουργική απόφαση 0.208/181/26.4.1982 (ΦΕΚ 
214/26.4.1982τ.Β') των Υπουργών Προεδρίας της Κυβερ¬ 
νήσεως και Οικονομικών και με την Α.Π. 2491/22.9.2000 


απόφαση της Οικονομικής Επιθεώρησης Βορείου Αιγαί¬ 
ου του Υπουργείου Οικονομικών, συγκληθείσα μετηνΑΠ 
1811/19.6.2001 πρόσκληση του Προέδρου της, μεταβή¬ 
καμε επί τόπου στην προαναφερόμενη περιοχή, την 
19.6.2001. 

Λαβόντες υπόψη: 

α. Την από 11.6.2001 αίτηση της 98 ΑΔΤΕ, με την οποία 
ζητείται ο καθορισμόςτων ορίωντου αιγιαλού καιτης πα¬ 
ραλίας στην εν θέματι περιοχή. 

β. Το υπό του Αγγέλου Ζέρβα, Τοπογράφου Μηχανικού, 
συνταχθέντον Ιούνιο του 2001, με κλίμακα 1:1000, τοπο- 
γραφικό και υψομετρικό διάγραμμα, ηλεγμένο την 
11.6.2001 για την ακρίβεια της αποτύπωσης από την Ελέ¬ 
νη Μητρίτσα, Τοπογράφο Μηχανικό της Κτηματικής Υπη¬ 
ρεσίας Λέσβου και θεωρημένο από τον Νικόλαο Θεοδο- 
σιάδη, Αρχιτέκτονα Μηχανικό, Προϊστάμενος της 
Τ.Υ.Δ.Κ. Λέσβου, την ιδία ημέρα. 

γ. Τις διατάξεις του Α.Ν. 2344/1940, όπως αυτός τρο¬ 
ποποιήθηκε και συμπληρώθηκε, και τις διατάξεις του Ν. 
1337/1983 και τις σχετικές προς τούτον Δ.3474/970 ΠΟΑ 
105/29.7.1983 και Ν. 505/253 ΠΟΑ 69/30.3.1984 διαταγές 
του Υπουργείου Οικονομικών. 

δ. Την εκ της επιτόπιου μεταβάσεως στην παραπάνω 
περιοχή, σχηματισθείσα αντίληψη περί του πλάτους της 
βρεχομένης ζώνης της ξηράς και των λοιπών συναφών 
στοιχείων, ήτοι: 

I. ότι η ακτή είναι αβαθής, κροκαλώδης με ομαλές κλί¬ 
σεις μέχρι το ύψος του απότομου πρανούς. 

II. ότι οι άνεμοι είναι συνήθως νότιοι, νοτιοδυτικοί η 
ένταση των οποίων δύναται να φθάσει τα 7-8 μποφώρ και 
το ύψος των κυμάτων τα 2 έως 2,5 μέτρα, αποφασίζει: 

Καθορίζει επί του ως άνω τοπογραφικού διαγράμμα¬ 
τος: 

Α. Με συνεχή κόκκινη πολυγωνική γραμμή, την οριο- 
γραμμήτου αιγιαλού, με κορυφές Α1, Α2, Α3, ... καιΑ14 
εξαρτώμενες από το κρατικό τριγωνομετρικό δίκτυο. 

Β. Με συνεχή κίτρινη πολυγωνική γραμμή, την οριο- 
γραμμή της παραλίας, με κορυφές ΠΙ', Π2', Π3', ... και 
Π14' εξαρτώμενες από το κρατικό τριγωνομετρικό δίκτυο 
σταθερού πλάτους δέκα (10) μέτρων, επειδή δεν εξυπη¬ 
ρετούνται οι σκοποί που αναφέρονται στο άρθρο 7 του 
Α.Ν. 2344/1940. 

Γ. Δεν υπάρχουν κτίσματα εντός της ζώνης της παρα¬ 
λίας. 

Δ. Η εξάρτηση έγινε από το κρατικό τριγωνομετρικό δί¬ 
κτυο. 

Η Επιτροπή 

Ο Πρόεδρος Τα μέλη 

ΣΠΥΡΙΔΩΝ Θ. ΚΑΡΔΑΚΑΡΗΣ ΣΤΑΥΡΙΔΟΠΟΥΛΟΣ Μ. ΘΡ. 

ΕΛΕΝΗ ΜΗΤΡΙΤΣΑ 

Αριθ. 2520 π.ε. ( 2 ) 

Κήρυξη ως αναδασωτέας δημόσιας δασικής έκτασης, εμ- 
βαδού 13.560,00 τετρ. μέτρων, στη δασική θέση «Πά¬ 
τημα» περιφέρειας Δ.Δ. Αρχαίας Νεμέας, Δήμου Νε¬ 
μέας του Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ)Της παρ. 1 του άρθρου 24 και παρ. 3 άρθρου 117 του 
Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου νόμου. 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.8.80, γ) 168692/2318/ 
5.10.81, δ) 85144/1468/9.9.92 και ε) 60284/365/26.1.1994. 

3. Την 838/2002 απόφαση του Ε' Τμήματος του Συμβου¬ 
λίου της επικράτειας που μας κοινοποιήθηκε με το 
105204/2793/ έγγραφο του Υπουργείου Γεωργίας. 

4. Την 4351 έτους 1999/21.10.2002 πρόταση του Δα¬ 
σαρχείου Κορίνθου και τα συνοδεύοντα αυτήν στοιχεία, 
από όπου προκύπτει ότι η έκταση που αναφέρεται στο θέ¬ 
μα είχε κατά τον χρόνο της αποψιλώσεώς της, που έγινε 
σύμφωνα με την από 3.9.1999 έκθεση αυτοψίας της Δα¬ 
σολόγου, Δασαρχείου Κορίνθου Ρίσκα Βασιλικής, που 
συνοδεύει το προαναφερόμενο έγγραφο, από παράνομη 
κατάληψη και εκχέρσωση, την περίοδό από έτος 1996 μέ¬ 
χρι την άνοιξη του 1999 υπό της τεχνικής εταιρείας Φωτί¬ 
ου - Κων/νου Παντόπουλου (Αριστοτέλους 16 Κόρινθος) 
με σκοπό αφ’ ενός την εξόρυξη και απόληψη αδρανών 
υλικών εκ μέρους της εταιρίας κι’ αφ’ ετέρου την ιδιοποί¬ 
ηση και την αλλαγή χρήσης της έκτασης, εκ μέρους των 
(α) Ανδρέα Μαντζιώρου του Θεοδώρου (β) Αικατερίνης 
συζ. Αθαν. Νάκη (γ) Νικολάου Παπαδόπουλου του 
Κων/νου (δ) Μαντζιώρου Δημητρίου του Νικολάου και 


Μαντζιώρου Σπυρίδωνος του Τρύφωνα κατοίκων Αρχαί¬ 
ας Νεμέας, δασικό χαρακτήρα, κατά την έννοια του Ν. 
998/79 (παρ. 2, άρθρ. 3 σε 2 συνδυασμό με τις παρ. 1 ε και 
2γ άρθρ. 4) και ως εκ τούτου επιβάλλεται η κήρυξη της ως 
αναδασωτέας, αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση, της δασικής βλά¬ 
στησης που καταστράφηκε από παράνομη κατάληψη, εκ¬ 
χέρσωση, εξόρυξη και απόληψη αδρανών υλικών, όπως 
τούτο προκύπτει από την από 3.9.1999 έκθεση αυτοψίας 
της Δασολόγου Δασαρχείου Κορίνθου, Ρίσκα Βασιλικής, 
την δημόσια δασική έκταση, κατά την έννοια του Ν. 
998/1979 (παρ. 2, άρθρο 3 σε συνδυασμό με τις παρ. 1ε 
και 2γ άρθρ. 4) εμβαδού δέκα τριών χιλιάδων πεντακο- 
σίων εξήντα (13.560,00) τετραγωνικών μέτρων που βρί¬ 
σκεται στην δασική θέση «Πάτημα» της περιφέρειας Δ.Δ. 
Αρχαίας Νεμέας, Δήμου Νεμέας Νομού Κορινθίας, προσ¬ 
διορίζεται από τα στοιχεία Ε, Ζ, Η, Θ, I, Κ, Λ, Μ, Ν, Ξ, Ο, Π, 
Ρ, Ω, Α.Ε, φαίνεται στο συνημμένο από 3.9.1999 τοπο- 
γραφικό διάγραμμα που συνέταξε η Δασολόγος του Δα¬ 
σαρχείου Κορίνθου Ρίσκα Βασιλική, που έχειτοποθετήσει 
επάνω σε απόσπασμα χάρτη ΓΥΣ (αριθ. Φύλλου 6365/7) 
κλίμακας 1:5000, θεωρήθηκε από τον Αν. Δασάρχη, το 
οποίο αποτελεί αναπόσπαστο μέρος της απόφασής μας 
αυτής και έχει όρια: 

ΑΝΑΤΟΛΙΚΑ: Με δημόσια δασική έκταση. 

ΔΥΤΙΚΑ: Με δημόσια δασική έκταση που έχει κηρυχθεί 
αναδασωτέα και μη δασική έκταση (αγρό). 

ΒΟΡΕΙΑ: Με αγροτικό δρόμο και μη δασική έκταση 
(αγρό). 

ΝΟΤΙΑ: Με παλαιά εθνική οδό Κορίνθου Νεμέας. 

Η απόφαση αυτή ισχύει από της κοινοποιήσεως της αρ- 
μοδίως (άρθρο 41 Ν. 998/1979) και προ της δημοσιεύσε- 
ως της στην εφημερίδα της Κυβερνήσεως (άρθρο 37, Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσης της στην εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Ιανουάριου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 















